Ne stišavaju se reakcije nakon nedavne svadbe kontroverznog "novinara" i osuđenog dilera Velimira Bujanca u Vukovaru.



Naime, u javnost je procurila informacija o navodnom obračunu zaštitara s novinarom Indexa Vojislavom Mazzoccom koji se pokušavao uvući na proslavu, a izjavu za maxportal o tim događajima dao je splitski kirurg i pravaš Hrvoje Tomasović koje ustvrdio kako je novinar bio pijan te da je zaradio prekršajnu prijavu.



Incident na Bujančevom piru: došlo je do fizičkog obračuna s novinarom Indexa, a o svemu je izvijestio poznati splitski kirurg



Ipak, Mazzocco je za Slobodnu Dalmaciju demantirao bilo kakav pokušaj ulaska na Bujančevu svadbu.



- To je napisao Hrvoje Tomasović s kojim sam već godinama na sudu zbog toga što sam pisao o tome kako je pokušavao reketariti neke pacijente, stoga je to njegova osobna osveta, odnosno fiksacija na mene. Ništa što se tvrdi u toj izjavi nije točno. Naime, kolega i ja smo događaj pratili s ceste, dakle s javne površine i u niti jednom trenutku nije postojala namjera da uđemo na svadbu, a protiv osobe koja je fotografu Indexa ukrala mobitel podnesena je kaznena prijava - kazao nam je Mazzocco.



